text: Der er kun julehjælp til halvdelen af ansøgerne
  20 december 2015 kl. 10.12
  106 ansøgte om julehjælp hos Dansk Folkehjælp i Fredericia - men kun 54 familier får noget. Længere rækker pengene ikke.
  Søndag kan 54 familier i Fredericia hente den ansøgte julehjælp i form af madvarer og gaver til børnene. På grund af de mange ansøgninger, uddeler Dansk Folkehjælp kun julehjælp til enlige forsørgere på kontanthjælp.
  På landsplan har Dansk Folkehjælp Julehjælp samlet 7,72 millioner kroner ind i 2015. Det er en halv million kroner mere end sidste år. Med pengene får 5.400 familier en lidt bedre jul, og det er 400 familier flere end sidste år.
  Men selvom organisationen har slået indsamlingsrekord i 2015, så er i år også det år, hvor Dansk Folkehjælp har modtaget rekord mange henvendelser om julehjælp. Det betyder, at der trods skærpede krav til ansøgerne stadig er mange familier, som ingen hælp får af Dansk Folkehjælp i år.
  Antallet af godkendte ansøgninger landede i 2015 på over 8.000. Det betyder, at Dansk Folkehjælps Julehjælpsindsamling skulle nå 12 millioner for at være i stand til at hjælpe alle dem, der opfylder kravene til at modtage julehjælpen.
  TV SYD er med når julehjælpen uddeles i Fredericia søndag eftermiddag.
  Ansøgninger til Dansk Folkehjælp Julehjælp i Syddanmark 2015:
  Fredericia 106
  Grindsted 58
  Haderslev 81
  Kolding  94
  Nordals 21
  Vamdrup 28
  Vejle 191
  Vojens 34
  
  I alt 659
   
  Antallet af modtagere af Dansk Folkehjælp Julehjælp i Syddanmark 2015:
  Fredericia 54
  Grindsted 59
  Haderslev 60
  Kolding 75
  Nordals 21
  Vamdrup 27
  Vejen 46
  Vejle 155
  Vojens 33
  I alt 520
  